Fyresdal kommune ansetter lege for å jobbe med ”østlig” og alternativ medisin. Kanskje ikke lovstridig, men i det minste moralsk uholdbart.

Udokumenterte eller dokumentert ineffektive behandlinger har ingenting å gjøre i det skattebetalerfinansierte helsevesenet. Men anekdoter, mystikk og overtro holder likevel liv i såkalt ”komplementær og alternativ medisin”. De som, i strid med tilgjengelig evidens, likevel lar seg overbevise, har tidvis politisk gjennomslag.

Det er dette som har skjedd i Fyresdal kommune i Telemark. Der er Erik Skjervagen fra Arbeiderpartiet ordfører. Nå har han fått gjennomslag for at kommunes lege skal få jobbe med alternativ medisin minst én dag i uken, og bygge opp et forebyggende tilbud basert på alternativ medisin, særlig rettet mot unge. Utlysningen er ute.